Knjižnica Slovenske Konjice

Gledališka predstava: ANTIGONA V NEW YORKU (komična drama) Janusz Glowacki
2022-03-09 19:00 - 21:00 (Europe/Ljubljana) | Dom kulture Slovenske Konjice, dvorana, Mestni trg 4, Slovenske Konjice
DOM KULTURE SLOVENSKE KONJICE
SREDA, 9. MAREC OB 19.00

Režija: Matjaž Šmalc
prevod: Alja Predan
govor: Ludvik Kaluža
scenografija: Ana Rahela Klopčič
kostumografija: Katarina Zalar
gib: Klemen Janežič
Igrajo: Jan Bertoncelj, Bojan Trampuš, Petra Krančan, Matej Čujovič, Gašper Murn in Irena Kožuh

Antigona v New Yorku Janusza Glowackega je zgodba o človeškem dostojanstvu. Zgodba o pravici do svobode, pravici do bivanja, pravici do življenja in tudi pravici do dostojne smrti – in pogreba, kot zadnje postaje v življenju slehernika.
A če je Sofokles svojo Antigono postavil na tebanski dvor, Glowacki izhaja iz diametralno nasprotne pozicije. Namesto v kraljevo palačo je dogajanje postavil v newyorški Thompkins Square Park, kralja in princese je zamenjal z brezdomci; zgodbo nam namesto najvišjih izmed odličnih pripovedujejo najnižji izmed pozabljenih.
Vprašanje, ki ga Glowacki postavlja, postaja v tej zasnovi še bolj akutno: Kdo ima pravico do človeškega dostojanstva? Je človek brez stalnega naslova kaj manj človek? Lahko tistim, ki so jih grozote vojne prisilile v beg, brez vsakršne slabe vesti kratimo osnovne človekove pravice? In kaj vse skupaj pove o nas, ki toleriramo brezsramni cinizem oblasti, ko te ljudi obravnava slabše kot živino? Si sploh lahko sami sebi še rečemo „ljudje“?
New York in Slovenija sta varno daleč narazen. Tako z ogorčenjem gledamo nasilje ameriških oblasti do brezdomcev. A kako daleč je zares New York? Nemiri v Thompkins Square Parku so leta 1988 izbruhnili, ker se je mestna oblast odločila, da bo v parku ponoči uvedla policijsko uro ter ga obzidala s tri metre visoko ograjo in s tem preprečila brezdomcem, da bi še naprej bivali v njem. V Sloveniji smo trideset let kasneje s tri metre visoko ograjo obdali praktično vso državo.

Nagrade:
LINHARTOVO SREČANJE 2021 – FESTIVAL GLEDALIŠKIH SKUPIN SLOVENIJE:
– MATIČEK ZA NAJBOLJŠO PREDSTAVO PO IZBORU ŽIRIJE,
– MATIČEK ZA IGRALSKI DVOJEC (Bojan Trampuš in Matej Čujovič),
– MATIČEK ZA MOŠKO VLOGO (Jan Bertoncelj),
– POSEBNO PRIZNANJE ZA ŽENSKO VLOGO (Petra Krančan).
REPASSAGE FESTIVAL, UB, SRBIJA 2021 (Festival zmagovalnih predstav nacionalnih festivalov republik bivše Jugoslavije)
– NAGRADA ZA NAJBOLJŠO PREDSTAVA PO IZBORU ŽIRIJE
– NAGRADA ZA NAJBOLJŠO REŽIJO (Matjaž Šmalc)
– NAGRADA ZA NAJBOLJŠO GLAVNO MOŠKO VLOGO (Bojan Trampuš)
– NAGRADA ZA NAJBOLJŠO STRANSKO MOŠKO VLOGO (Jan Bertoncelj)

Vstopnina: 12 €.

Informacije: 03 758 04 37.

Pravljice za odrasle
2022-03-08 18:00
Vabimo vas na tradicionalne
Pravljice za odrasle, v torek, 8. marca, ob 18.00 v dvorano Doma kulture Slovenske Konjice.
Pravljičarji: Tone Obadič, Suzana Slavič, Lilijana Klemenčič, Vesna Radovanovič in Marko Bezenšek.
Glasbena gostja: Sonja Lovrenčič.

Vstop prost!
Organizator: Splošna knjižnica Slovenske Konjice

MINI: POVODNI MOŽ
2022-02-26 10:00 - 11:00 | Dom kulture Slovenske Konjice, dvorana, Mestni trg 4, Slovenske Konjice
GLEDALIŠČE LALANIT –
DRUŠTVO LUTKOVNIH USTVARJALCEV
Zamisel, režija: Iuna Ornik
Besedilo: Uroš Potočnik, Iuna Ornik
Likovna zasnova, scenografija, lutke: Maja Peterlin, Iuna Ornik
Avtorska glasba: Uroš Potočnik
Izvajata: Uroš Potočnik, Iuna Ornik

Ob reki živi deček, ki najraje plava v njej. Nekega dne zaradi neurja reka naraste , toda deček gre vseeno plavat med valove.
Ko ga začne reka odnašati, ga pred najhujšim odreši Povodni mož in ga vzame v svoje podvodno kraljestvo. Kaj vse se skriva v njem?

Za obisk dogodka je potrebno izpolnjevati PCT pogoj.
Vstopnice: 5 EUR.
Informacĳe: Center za kulturne prireditve, 03 758 04 37, FB: Center za kulturne prireditve Slovenske Konjice.
Foto: Rada Kikelj Drašler

VIRTUALNA AKADEMIJA
2022-02-07 19:00 - 20:00 | Dom kulture Slovenske Konjice, dvorana, Mestni trg 4, Slovenske Konjice
Na virtualni akademiji ob slovenskem kulturnem prazniku bodo podeljena priznanja za uspešno delo na kulturnem področju v Občini Slovenski Konjice.

Letošnji prejemniki priznanj so: Tonja Jelen, Marija Lojen, Luka Juhart.

Tonja Jelen, literarna kritičarka, moderatorka literarnih dogodkov in pesnica, za dosežke in delo na literarnem področju;

Marija Lojen, učiteljica, režiserka, kulturna delavka, več kot 40 let predsednica in gonilna sila »Prosvetnega društva France Prešeren Žiče«, za življenjsko delo na kulturnem področju;

Luka Juhart, akordeonist, skladatelj in pedagog, za izjemne umetniške dosežke in delo na glasbenem področju.

Iskrene čestitke nagrajencem!

Vabljeni na ogled virtualnega dogodka, 7. 2., ob 19.00.

Brezplačni kino Slovenske Konjice: MEDO S SEVERA
2021-12-30 17:00 - 18:30 | Dom kulture Slovenske Konjice, dvorana, Mestni trg 4, Slovenske Konjice
Brezplačni kino Slovenske Konjice
MEDO S SEVERA
Sinhronizirano
1h 30min / 90min
Polarni medved Norm (glas mu posoja Rob Schneider; v slovenski sinhronizaciji Mirko Medved), ne zna loviti, ima pa drugačen neprecenljiv dar: kot njegov ded, ki je svojčas vladal celotnemu severnemu polu, se zna pogovarjati z ljudmi. Ko se srčna direktorica marketinga pri nepremičninski agenciji Vera prikaže na Arktiki, da posname oglas za prodajo luksuznih domov, ki jih tam namerava postaviti pokvarjeni milijarder in nepremičninski magnat g. Greene, se Norm zave, da bo moral nekaj ukreniti, če hoče rešiti svoj ledeni dom. Ob bodrenju svojega mentorja, galeba Sokrata, zapusti svojo družino in se s prijatelji – tremi drobnimi, a neznansko nabritimi in domala neuničljivimi postrušniki – poda v New York.
Na Manhattnu, kjer ga imajo izmozgani Newyorčani za igralca, zamaskiranega v polarnega medveda, Norm čez noč postane prava senzacija; na trgu Times Square sodeluje v spontanih uprizoritvah množic in nastopa v opravljivih pogovornih oddajah. A Verina bistra hčerka Olimpija je tista, ki mu dejansko pomaga skovati načrt, kako g. Greenu onemogočiti, da poseli Arktiko. Z obilico pesmi, ki gredo hitro v uho, dodelano animacijo, energije polnimi plesnimi točkami in zvrhanim košem smeha Medo s severa dokazuje, da je ljubo doma za vsakega, ki ga ima – pa naj je tam še tako mrzlo.
Informacije: Center za kulturne prireditve Slovenske Konjice: 03 758 04 37.

Brezplačni kino Loče: REŠEVANJE BOŽIČKA
2021-12-29 17:00 - 18:30 | Kulturni dom Loče, dvorana, Stari trg 15, Loče, 3215, Slovenija
BREZPLAČNI KINO LOČE
REŠEVANJE BOŽIČKA
SINHRONIZIRANO
80 min
Čudovita animirana pravljica o nerodnem škratu, ki se je odločil rešiti božič. Nevarnost, ki grozi severnemu polu, bi letos v času božiča lahko Božičku preprečila obisk pri otrocih, ki po vsem svetu nestrpno čakajo na njegova darila. Zlobni Neville in njegova še zlobnejša mama Vera sta se namreč Božičku odločila ukrasti njegov časovni stroj, s pomočjo katerega potuje skozi čas in tako v enem samem večeru uspe otrokom vsega sveta razdeliti darila. Da bi preprečil najhujše, se mali škrat odloči zapustiti varno zavetje svojega doma, odpotovati v preteklost in pomagati Božičku pravočasno dostaviti vsa božična darila.
Informacije: Center za kulturne prireditve Slovenske Konjice, 03 758 04 37.

Brezplačni Kino Slovenske Konjice: SNEŽNA KRALJICA 3
2021-12-28 17:00 - 18:30 | Dom kulture Slovenske Konjice, dvorana, Mestni trg 4, Slovenske Konjice
BREZPLAČNI KINO
Snežna kraljica 3: Ogenj in led
SINHRONIZIRANO
1h 20min / 80min
Kai (v slovenski sinhronizaciji mu glas posoja Aleksander Golja) in Gerda (glas Tine Ogrin) sta zdaj še odrasla in se lotevata novih podvigov – tokrat bosta povzročila katastrofo globalnih razsežnosti …
Potem ko sta premagala Snežno kraljico (glas Maje Kunšič), ki je bila v led okovala celoten svet, sta Kai in Gerda zaslovela daleč naokoli. Pa jima to ni pomagalo, da bi našla svoja starša, ki ju je bil ugrabil Severni veter. Otroka nastopata po šolah in vrtcih, vendar pa priljubljenost in bogastvo ne gresta vedno z roko v roki in tako se komajda preživljata. Gerti je takšno življenje čisto po godu, Kai pa ga ne prenese. Po še enem nastopu na neki šoli, kjer ju otroci skoraj razcufajo za spominke, se odločita, da temeljito spremenita svoje življenje – oditi nameravata nekam, kjer ju nihče ne pozna, in začeti znova; celo imeni bi si spremenila.
Preselita se k svojemu prijatelju, trolu Ormu (glas Mirka Medveda), a se kmalu izkaže, da se je pred lastno slavo težko skriti – Orm ima namreč gosta: španski fant Rolan (glas mu posoja Klemen Bunderla) je obseden z legendami in pravljicami, ki jih zbira po vsej Deželi trolov, kjer se le-ti običajno rodijo. Troli mu z navdušenjem pripovedujejo svoje legende, a zgodbice precej olepšujejo. Ko Kai in Gerda Rolana pobarata, katera zgodba mu je najbolj pri srcu, jima vzhičeno in v barvitih podrobnostih opiše legendo o Kaiu in Gerdi, ki sta premagala snežno kraljico – tako, kot so mu jo podali troli. Orm, ki je Gerdi pomagal pri podvigu, je namreč zgodbo tako ozaljšal s izmišljotinami, da Gerdi ne preostane drugega, kot da Rolanu prizna, kdo s Kaiem sta. To slednjemu ni povšeči, in med njima se vname grd prepir. Kai se preseli k prijatelji Alfidi, Rolan pa Gerdi zaupa, da tudi sam išče svoje starše. Morda ju celo najde – po legendi trolov naj bi obstajal kamen, ki uresničuje želje; našel je zemljevid do skrivališča kamna… ki pa je, kot ugotovi Gerda, v prepovedanih votlinah pod čarobnim jezerom Gao. Pomaga mu ga najti – a pri tem povzročita popolno katastrofo.
Informacije: Center za kulturne prireditve Slovenske Konjice, 03 758 04 37.

Odprtje razstave: Maki in abstrakcija šahovnice, ZLATI PRAH
2021-12-21 18:00 - 19:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
TOREK, 21. DECEMBER 2021, 18.00
DOM KULTURE SLOVENSKE KONJICE
Maki in abstrakcija šahovnice
ZLATI PRAH
Prof. Zlatko Prah se je rodil v Slovenj Gradcu. V Velenju je živel in končal osnovno in srednjo šolo z najboljšimi ocenami. Leta 1986 je končal Strojno fakulteto, eno leto delal kot diplomiran inžiner konstrukter v Gorenju – Velenje. Tu se je začela samostojna pot v smeri umetnosti in kasneje raziskovanje duhovne poti. Leta 1992 je po petih letih študija kot prvi diplomiral na Pedagoški fakulteti pri prof. Pandurju, postal profesor likovne umetnosti kot njegov najboljši študent, kot je prof. Ludvik Pandur sam kasneje izjavil. Nekaj podobnega je o njem izjavil njegov znani profesor za risanje in grafiko, grafično oblikovanje – prof. Bojan Golja: »Takšnega kot je bil Prah ne bo več.« Podiplomsko se je izobraževal v Freiburgu v Nemčiji od 1994 do 1998 in pridobil naziv akademski slikar.
Zaposlen je kot profesor na Srednji šoli za oblikovanje v Mariboru, Srednji zdravstveni in kozmetični šoli Maribor in na Srednji zdravstveni šoli Slovenj Gradec, kjer poučuje umetnost in estetiko. Deluje tudi kot mentor slikarskih in risarskih delavnic za odrasle, je organizator likovnih kolonij, nekaj let je bil programski vodja – kustos Mestne galerije Riemer, v času ko je živel v Slovenskih Konjicah.
Od leta 1997 je član ZDSLU – Zveze društev slovenskih likovnih umetnikov in DLUM, kjer je leta 2000 prejel eno najvišjih nagrad za svoj slikarski opus. Za svoje slike je prejel že veliko odkupnih nagrad – med drugim štiri velike odkupne nagrade v Piranu (1994, 1995, 2014, 2015), kakor tudi drugje po Sloveniji in v tujini. Imel je več kot 50 samostojnih razstav doma in po svetu, več kot 150 skupinskih razstav. ZLATI PRAH je uveljavljeno ime v Sloveniji in po svetu. Že vrsto let živi in ustvarja v Mariboru. ZLATI PRAH bo v tem času ponovno za nekaj dni prisoten v Kulturnem domu v Slovenskih Konjicah.

Za obisk odprtja razstave in ogled razstave je potrebno izpolnjevati PCT pogoj.
Razstava bo na ogled do 23. januarja 2022.

Informacije: Center za kulturne prireditve Slovenske Konjice, 03 758 04 37,
FB, Instagram: Center za kulturne prireditve Slovenske Konjice.

MINI: PRAV POSEBNO DARILO
2021-12-19 10:00 - 11:00 | Kulturni dom Loče, dvorana, Stari trg 15, Loče, 3215, Slovenija
GLEDALIŠČE PRAVLJIČARNA
IGRANA ANIMACIJSKA PREDSTAVA
Besedilo, dramaturgĳa, režĳa:
Renata Brglez.
Scenografija, lutke, kostumi:
Renata Brglez.
Tistega večera, ko se na pot odpravi dobri mož, smrečica ob gozdni poti potrese svoje zasnežene veje in zajcu Beniju, ki čisto sam tava po gozdu, podari dva velika storža. Tudi Beni bi rad svoji novi prijateljici podaril nekaj posebnega, le da se nikakor ne more domisliti kaj bi to bilo. Sam si namreč že od nekdaj želi le to, da v dolgih zimskih dneh ne bi bil sam.
A presenečenj še ni konec. Ko Beni naslednje jutro priskaklja mimo smrečice, ga tam čaka prav posebno darilo.
Le kdo ga je prinesel in kaj naj počne z njim?
Število vstopnic je omejeno! Vstopnice bodo na prodaj samo v predprodaji, od ponedeljka, 13. decembra, v pisarni Centra za kulturne prireditve Slovenske Konjice. Na dan predstave nakup vstopnic ne bo mogoč.
Za obisk dogodka je potrebno izpolnjevati PCT pogoj!
Vstopnice: 5 EUR.
Informacĳe: Center za kulturne prireditve, 03 758 04 37,
FB: Center za kulturne prireditve Slovenske Konjice.
Foto: arhiv Pravljičarna

MINI: ŽABEC POZIMI
2021-12-18 10:00 - 11:00 | Dom kulture Slovenske Konjice, dvorana, Mestni trg 4, Slovenske Konjice
LUTKOVNO GLEDALIŠČE FRU-FRU
Scenarĳ in režĳa: Irena Rajh.
Izdelava lutk: Neva Vrba.
Igrata: Ana Špik in Boštjan Oder / alt. Tines Špik.
Likovna podoba po slikanicah: Max Velthuĳs.
Nekega jutra žabca preseneti sneg. Ne razume, zakaj je vse pokrito z belo odejo, močno ga zebe, drsi mu na zaledenelem ribniku in ne more
razumeti, zakaj se njegovi prĳatelji tako veselĳo drsanja in kepanja. Ko skoraj zmrzne v snegu, pa mu prĳatelji priskočĳo na pomoč …
Število vstopnic je omejeno! Vstopnice bodo na prodaj samo v predprodaji, od ponedeljka, 13. decembra, v pisarni Centra za kulturne prireditve Slovenske Konjice. Na dan predstave nakup vstopnic ne bo mogoč.

Za obisk predstave je potrebno izpolnjevati PCT pogoj!
Vstopnice: 5 EUR.
Informacĳe: Center za kulturne prireditve, 03 758 04 37,
FB: Center za kulturne prireditve Slovenske Konjice.
Foto: Urška Boljkovac

Kino Slovenske Konjice: ASISTENTKA
2021-12-11 19:00 - 20:30 | Dom kulture Slovenske Konjice, dvorana, Mestni trg 4, Slovenske Konjice
SOBOTA, 11. DECEMBER 2021, 19.00
DOM KULTURE SLOVENSKE KONJICE
ASISTENTKA
DRAMA

Spremljamo Jane, ki je nedavno dobila sanjsko službo asistentke pri vplivnem filmskem podjetju. V pisarno prispe še pred zoro in se pridno loti dela: kuhanje kave, fotokopiranje, kupovanje letalskih kart, sprejemanje telefonskih klicev … A medtem ko drsi skozi svojo dnevno rutino, se vse bolj zaveda zlorab, ki prežemajo prav vsak vidik njenega delovnega dne …
Film, ki nas za devetdeset minut postavi v kožo mlade asistentke mogočnega filmskega producenta, ni zgodba o Harveyju Weinsteinu, pač pa zadržan in minimalističen portret sistema, ki tiho podpira nasilje nad ženskami.

Prodaja vstopnic eno uro pred predstavo. Število vstopnic je omejeno.
Cena vstopnice: 5 €.

Za obisk predstave je potrebno izpolnjevati PCT pogoj!

Informacije: Center za kulturne prireditve Slovenske Konjice, 03 758 04 37.

Kino Slovenske Konjice: ČAROBNO POTOVANJE NA LUNO
2021-12-11 17:00 - 18:30 | Dom kulture Slovenske Konjice, dvorana, Mestni trg 4, Slovenske Konjice
SOBOTA, 11. DECEMBER 2021, 17.00
DOM KULTURE SLOVENSKE KONJICE
ČAROBNO POTOVANJE NA LUNO
SINHRONIZIRANO

Igrajo: Asja Kahrimanovič, Blaž Šef, Gašper Jarni, Gašper Malnar, Maja Kunšič, Primož Pirnat, Vesna Pernarčič.
Dolžina: 85 minut.

Animirani družinski film temelji na podlagi ene najbolj priljubljenih nemških knjig za otroke do danes z naslovom “Peterchens Mondfahrt”. Zgodba filma, v bistvu nemška različica Petra Pana, pripoveduje zgodbo malega Petra, ki se skupaj z majskim hroščem, gospodom Brenčačem in gospodom Spančkom podajo na čarobno potovanje, da bi rešili Petrovo sestrico pred zlobnimi silami Meseca.

Prodaja vstopnic eno uro pred predstavo. Število vstopnic je omejeno.
Cena vstopnice: 4 €.

Za obisk predstave je potrebno izpolnjevati PCT pogoj!

Informacije: Center za kulturne prireditve Slovenske Konjice, 03 758 04 37.

Kino Loče: ASISTENTKA
2021-12-10 19:00 - 20:30 | Kulturni dom Loče, dvorana, Stari trg 15, Loče, 3215, Slovenija
PETEK, 10. DECEMBER 2021, 19.00
KULTURNI DOM LOČE
ASISTENTKA
DRAMA

Spremljamo Jane, ki je nedavno dobila sanjsko službo asistentke pri vplivnem filmskem podjetju. V pisarno prispe še pred zoro in se pridno loti dela: kuhanje kave, fotokopiranje, kupovanje letalskih kart, sprejemanje telefonskih klicev … A medtem ko drsi skozi svojo dnevno rutino, se vse bolj zaveda zlorab, ki prežemajo prav vsak vidik njenega delovnega dne …
Film, ki nas za devetdeset minut postavi v kožo mlade asistentke mogočnega filmskega producenta, ni zgodba o Harveyju Weinsteinu, pač pa zadržan in minimalističen portret sistema, ki tiho podpira nasilje nad ženskami.

Prodaja vstopnic eno uro pred predstavo. Število vstopnic je omejeno.
Cena vstopnice: 5 €.

Za obisk predstave je potrebno izpolnjevati PCT pogoj!

Informacije: Center za kulturne prireditve Slovenske Konjice, 03 758 04 37.

Kino Loče: ČAROBNO POTOVANJE NA LUNO
2021-12-10 17:00 - 18:30 | Kulturni dom Loče, dvorana, Stari trg 15, Loče, 3215, Slovenija
PETEK, 10. DECEMBER 2021, 17.00
DOM KULTURE LOČE
ČAROBNO POTOVANJE NA LUNO
SINHRONIZIRANO

Igrajo: Asja Kahrimanovič, Blaž Šef, Gašper Jarni, Gašper Malnar, Maja Kunšič, Primož Pirnat, Vesna Pernarčič.
Dolžina: 85 minut.

Animirani družinski film temelji na podlagi ene najbolj priljubljenih nemških knjig za otroke do danes z naslovom “Peterchens Mondfahrt”. Zgodba filma, v bistvu nemška različica Petra Pana, pripoveduje zgodbo malega Petra, ki se skupaj z majskim hroščem, gospodom Brenčačem in gospodom Spančkom podajo na čarobno potovanje, da bi rešili Petrovo sestrico pred zlobnimi silami Meseca.

Prodaja vstopnic eno uro pred predstavo. Število vstopnic je omejeno.
Cena vstopnice: 4 €.

Za obisk predstave je potrebno izpolnjevati PCT pogoj!

Informacije: Center za kulturne prireditve Slovenske Konjice, 03 758 04 37.

Razstava: POGLED OD TUKAJ IN TAM - Natalija Juhart Brglez
2021-11-09 18:00 - 19:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
TOREK, 9. NOVEMBER 2021, 18.00
VELIKA GALERIJA DOMA KULTURE SLOVENSKE KONJICE
RAZSTAVA: POGLED OD TUKAJ IN TAM
NATALIJA JUHART BRGLEZ

Natalija Juhart Brglez (r. 1992) je leta 2018 z odliko zaključila magistrski študij Likovne pedagogike na Pedagoški fakulteti Univerze v Mariboru in leta 2019, prav tako z odliko, zaključila še magistrski študij grafike na Akademiji za likovno umetnost in oblikovanje v Ljubljani.
Za svoje delo je bila nagrajena z Rektorjevo nagrado Univerze v Mariboru, z Nagrado odličnosti za grafiko na Japonskem natečaju Utazu Art Award Biennale 2018, s Priznanjem Bienala slovenske grafike Otočec / Novo mesto, s Prešernovo nagrado ALUO UL 2017/2018 za cikel sedmih grafik posvečenih Benetkam, z Listino Primavera Galerije DLUM ter z nagrado Kuratorjev galerije DLUM.
Avtorica v svojih delih raziskuje prostor. Analizira ga kot vtis, ki ga prostor daje ob prisotnosti ali odsotnosti figure ter hkrati kot prostor napolnjen z množico detajlov, ki jih interpretira skozi natančno risbo. Prostoru namenoma lomi perspektivo, ki jo prilagaja kompoziciji in vsebini.
V glavnem dela v klasični grafični tehniki globokega tiska, jedkanici in akvatinti oziroma njuni kombinaciji. Hkrati ustvarja še šivane risbe, kjer z uporabo črne niti raziskuje različne kvalitete, ki jih ta ponuja. Zadnje leto se posveča risbi s flomastrom, njen motiv pa so arhitekturno urbanistične posebnosti Maribora, kjer umetnica trenutno živi in dela.
Njene nedavne samostojne razstave so Nagrajenke DLUM 2020 IN Nagrajenke Primavera 2019 v Galeriji DLUM, Originalna grafika v Galeriji Kambič in Galeriji KRKA, Repeticija v Izložbi umetnosti v Mariboru, V svetu umetniške grafike v Galeriji Srečišče, Hostel Celica v Ljubljani, Druga perspektiva v Galeriji Media Nox.
Sodelovala je na skupinskih razstavah Sosed sosedu v Sombotelu na Madžarskem, na 10. mednarodnem bienalu Bitola v Makedoniji, Utazu Art Award Biennale 2018 in 2020 v Utazu na Japonskem, na Obnovoletni razstavi DLUM’100 OLD, na 4. internacionalnem grafičnem trienalu v Beogradu v Srbiji, na razstavi Pet najnovejših grafičnih poetik v Galeriji ZDSLU v Ljubljani, 4X NEOBREMENJENO v Galeriji Equrna v Ljubljani, na razstavi Majski salon 2018 Grafika v Narodnem muzeju Slovenije – Metelkova, in na razstavi Najmlajša originalna grafika v Dolenjskem muzeju v Novem mestu.
Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19

Informacije: Center za kulturne prireditve Slovenske Konjice, 03 758 04 37, FB in IG: Center za kulturne prireditve Slovenske Konjice.

Kino: TRI NADSTROPJA
2021-10-22 19:00 - 2021-10-23 20:30 | Dom kulture Slovenske Konjice, dvorana in Dom kulture Loče, dvorana, Mestni trg 4, Slovenske Konjice, 3210, Slovenija
TRI NADSTROPJA
KINO LOČE: 22. 10. 2021 OB 19.00
KINO SLOVENSKE KONJICE: 23. 10. 2021 OB 19.00
Film Tri nadstropja je svetovno premiero doživel na letošnjem festivalu v Cannesu, kjer je doživel kar 11-minutne ovacije.
Večstanovanjska hiša v Rimu. Lucia, ki živi v pritličju, vse bolj mučijo dvomi o tem, kaj se je v resnici zgodilo tiste noči, ko se je njegova sedemletna hčerka izgubila v parku z ostarelim sosedom. V stanovanju nad njim se Monica, ki je ravno povila deklico, bori z osamljenostjo ter stopa po tanki meji med resnico in domišljijo. Dora in Vittorio, oba sodnika, živita v najvišjem nadstropju s sinom Andreo. Neke noči se Andrea pred hišo pijan zaleti v žensko in jo ubije …
Nanni Moretti se v razburkani pripovedi o treh družinah, živečih v isti zgradbi, dotakne tem, kot so krivda in pravica, starševska odgovornost ter neizbrisne posledice naših odločitev. Film, posnet po izraelski knjižni uspešnici, je prvo režiserjevo delo, ki ne temelji na njegovi izvirni zgodbi. Svetovna premiera na festivalu v Cannesu.
Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19
Vstopnina: 5 EUR.
Informacĳe: Center za kulturne prireditve Slovenske Konjice, 03 758 04 37,
FB: Kino Slovenske Konjice, Center za kulturne prireditve Slovenske Konjice,
www.knjiznica-slovenskekonjice.si.

Kino: ŠKRATKI
2021-10-22 17:00 - 2021-10-23 18:30 | Dom kulture Slovenske Konjice, dvorana in Dom kulture Loče, dvorana, Mestni trg 4, Slovenske Konjice, 3210, Slovenija
ŠKRATKI – sinhronizirano
KINO LOČE: 22. 10. 2021 OB 17.00
KINO SLOVENSKE KONJICE: 23. 10. 2021 OB 17.00
Škratki so nazaj v človeškem svetu, kjer jih čaka sladko doživetje polno akcije.

Starodavna zgodba o slavnih škratjih prednikih pravi, da so škratje in ljudje živeli složno, dokler jih preradovedna krojačeva žena ni pregnala v podzemlje. Zdaj živijo tam že več stoletji. Nadobudni in malce jezikavi škratovki Škrati pa se podzemni svet zdi grozno dolgočasen, zato jo nekega dne mahne v človeški svet. S prijateljema Kepkom in Bučkom se znajde v slaščičarni godrnjavega peka Tea, ki je v težavah. Odplačati mora velike dolgove, njegova slaščičarna pa je že več let zaprta. Pif, paf in puf, še dobro, da so škratki spet tu. Škrati bo Teu pomagala, med mesenjem, gnetenjem, stepanjem, valjanjem in sladkanjem pa odkrila tudi pravi škratovski namen.

Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19
Vstopnina: 4 EUR.

Informacĳe: Center za kulturne prireditve Slovenske Konjice, 03 758 04 37,
FB: Kino Slovenske Konjice, Center za kulturne prireditve Slovenske Konjice,
www.knjiznica-slovenskekonjice.si.

MINI: BUČA DEBELUČA
2021-10-16 10:00 - 11:00 | Dom kulture Slovenske Konjice, dvorana, Mestni trg 4, Slovenske Konjice
SOBOTA, 16. OKTOBER 2021
DOM KULTURE, DVORANA
BUČA DEBELUČA, predstava za otroke
Pozno jeseni je na prostranem polju ostala ena sama buča. Buča, ki je bila tako zelo velika, da je ni bilo moč premakniti – Buča debeluča. Zdolgočasena in premražena je z veseljem čez zimo v svoje zavetje sprejela male gozdne živali in jih s pomočjo otrok ubranila pred tistimi, ki so jih ogrožali. A spomladi je buča spet ostala sama. Nič več ni bila trda kot jeseni in ko je nanjo sedel medved, od Buče debeluče ni ostalo nič. Ali pač …
Animacijska predstava o življenju in minevanju, ki bo s svojim zanimivim sporočilom pritegnila tako najmlajše kot tudi tiste malo starejše gledalce.

Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19

Vstopnice: 5 EUR.
Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice.

Koncert: M.U.G., Marko Brdnik, Uroš Rakovec, Gašper Peršl Mislec
2021-10-15 19:00 - 20:30 | Dom kulture Slovenske Konjice, dvorana, Mestni trg 4, Slovenske Konjice
PETEK, 15. OKTOBER 2021
DOM KULTURE SLOVENSKE KONJICE, DVORANA
Koncert: M.U.G., Marko Brdnik, Uroš Rakovec, Gašper Peršl
M.U.G. Trio, ki ga sestavljajo harmonikar Marko Brdnik, kitarist Uroš Rakovec in bobnar Gašper Peršl, ljubitelje čezžanrskih zvočnih potovanj razveseljuje z novo ploščo Mislec, s katere kljub aktualnemu premišljujočemu tonu vejeta svetloba in optimizem.
Marko Brdnik (harmonika), Uroš Rakovec (kitara) in Gašper Peršl (bobni) delujejo kot solisti, komorni in studijski glasbeniki. Vsak zase in včasih skupaj igrajo v različnih domačih in mednarodnih avant-rockerskih, jazz, etno-jazz in drugih že večkrat nagrajenih zasedbah ter ustvarjajo glasbo za gledališke in plesne predstave in filme. Brdnik in Rakovec sta uigrana glasbena naveza, katere ustvarjanje je leta 2016 dalo svojstveni zvok albumu z naslovom Leta, s katerim sta navdušila tako poslušalce kot kritike. Mojstrsko se izogneta stereotipom, kakršnih smo vajeni iz zasedb, v katerih imata osrednjo vlogo harmonika in kitara, njun prepoznavni zvok pa je z dodatkom Peršlovih bobov pridobil na dinamiki, s svojeglavo in stilsko neopredeljeno glasbeno govorico pa trio tako nagovarja širše, tudi mlajše občinstvo.
M.U.G. Trio v jesen vstopa z novo ploščo Mislec, ki bo v začetku oktobra izšla v digitalni obliki in kot gramofonska plošča. V inštrumentalnih skladbah se mešajo sodobni improvizirani in popularni glasbeni tokovi, ki jih žlahtnijo vplivi klasične glasbe, klasičnega rocka in hip hopa. Glasbeni virtuozi na plošči Mislec skozi čezžanrsko zvočno potovanje premišljujejo o aktualnem družbenem dogajanju, kljub temu pa iz njihove polnokrvne glasbe vejeta tako dobrodošla svetloba in optimizem.

Informacije: Center za kulturne prireditve, 03 758 04 37.
Vstop na koncert je brezplačen.

Koncert je financirala Mestna občina Ljubljana in Ministrstvo za kulturo.
Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19

Foto: Borut Bučinel.

TADEJ TOŠ V PROSTEM SLOGU, STAND UP
2021-10-14 19:00 - 20:30 | Dom kulture Slovenske Konjice, dvorana, Mestni trg 4, Slovenske Konjice
ČETRTEK, 14. OKTOBER 2021, 19.00
TADEJ TOŠ V PROSTEM SLOGU, STAND UP
DOM KULTURE SLOVENSKE KONJICE, DVORANA
“V stand up me je potegnila beseda up, v tem tujem izrazu se mi je zdela domača in privlačna. Up je stanje duha, ko se vidi možnost za rešitev, ko se zaželeno kaže mogoče in dosegljivo. Upati si upati, nikakor obupavati in obupati. Moliere je rekel, da je življenje tragedija za tiste, ki čutijo, in komedija za tiste, ki mislijo. Pridite, upajmo v prostem slogu.”
Tadej Toš

Vstopnina: 18 EUR.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice.

Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19

Čajanka v Ločah z Minko Gantar
2021-10-12 18:00 - 19:00
KNJIŽNICA LOČE
PREDAVANJE
MINKA GANTAR
KO IMA ŽIVLJENJE ŽUR
TOREK, 12. OKTOBER 2021, 18.00
KNJIŽNICA LOČE – DOM KULTURE
Minka Gantar je avtorica knjig Ko imajo hormoni žur in Ko ima življenje žur, ki jo bo predstavila na tokratnem predavanju. S svetovanjem glede zdravja se ukvarja že več kot 25 let. Za vsako težavo je nekje vzrok, pravi Minka Gantar.
Na predavanju boste izvedeli kako odstraniti vzroke, ki kalijo zdravje, in kako ohraniti srečo in zadovoljstvo.
Za obisk predavanja upoštevajte pogoj PCT.
Udeležba je brezplačna.

Celjski godalni orkester
2021-10-03 19:00 - 21:00 | Dom kulture Slovenske Konjice, Pri Didiju, Mestni trg 4, Slovenske Konjice, 3210, Slovenija
NEDELJA, 3. OKTOBER 2021, 19.00
DOM KULTURE SLOVENSKE KONJICE, PRI DIDIJU
Celjski godalni orkester se ponaša z 75-letnico neprekinjenega delovanja, kar je v našem prostoru unikum za neprofesionalne klasične inštrumentalne zasedbe. A to ne pomeni, da je njihovo igranje amatersko! Lotevajo se najzahtevnejših programov in sodelujejo z najuglednejšimi solisti v našem prostoru. K Didĳu bodo povabili izjemnega solista, klarinetista Jožeta Kotarja, rednega profesorja na Ljubljanski Akademĳi za glasbo, orkester že več kot 30 let vodi Nenad Firšt. Poezĳo Gregorja Podlogarja bo interpretiral Uroš Mĳošek.
Celjski godalni orkester,
Nenad Firšt – dirigent,
Jože Kotar – klarinet,
Uroš Mĳošek – narator.
Vstopnice: 12 EUR, učenci, dĳaki in študentje: brezplačno.
Informacĳe in rezervacija vstopnic: Center za kulturne prireditve, 03 758 04 37,
FB: Center za kulturne prireditve Slovenske Konjice.
Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19
Foto: Matic Gabriel

Kaja Draksler, Irena Tomažin, Anja Zag Golob
2021-10-02 19:00 - 21:00 | Dom kulture Slovenske Konjice, Pri Didiju, Mestni trg 4, Slovenske Konjice, 3210, Slovenija
SOBOTA, 2. OKTOBER 2021, 19.00
DOM KULTURE SLOVENSKE KONJICE, PRI DIDIJU
Ena od osnovnih idej cikla Pri Didĳu je interakcĳa med različnimi umetnostmi. Na tem koncertu bomo priča fuzĳi zvoka in besed v izvedbi imenitnih mojstric lastne govorice. Duo jazz pianistke Kaje Draksler in proste improvizatorke Irene Tomažin je preplet zvokov in glasov, ne tako konstantnega pletenja in razpletanja kompozicĳ, pozabljanja priučenih govoric in opominjanja na nekaj, kar mogoče šele bo – vse skupaj cepljeno z discipliniranim kaosom in improvizacĳo. Na kar se bo s svojim prodornim glasom in pronicljivo poezĳo navezala pesnica in kritičarka Anja Golob.
Kaja Draksler – klavir,
Irena Tomažin – vokal,
Anja Zag Golob – poezĳa.
Vstopnice: 12 EUR, učenci, dĳaki in študentje: brezplačno.
Informacĳe in rezervacija vstopnic: Center za kulturne prireditve, 03 758 04 37,
FB: Center za kulturne prireditve Slovenske Konjice.
Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19
Foto: Kaja Draksler, foto: Sara Anke; Irena Tomažin, foto: Jani Peternelj; Anja Golob, foto: Nina Zupančič

Drumartica – Franjo Funkelj – Frenk
2021-10-01 19:00 - 21:00 | Dom kulture Slovenske Konjice, Pri Didiju, Mestni trg 4, Slovenske Konjice, 3210, Slovenija
PETEK, 1. oktober 2021, 19.00
DOM KULTURE SLOVENSKE KONJICE, PRI DIDIJU
Pri Didĳu bi v prihodnjih sezonah radi gostili najboljše slovenske glasbenike, pa tudi vse domače ustvarjalce, ki bodo pripravljeni svoje delo predstaviti v glasbenem kontekstu. In točno tak je dogodek, ki ga bodo izvedli Simon Klavžar in Jože Bogolin, člana izjemnega tolkalskega dua Drumartica, dobitnika mnogih nagrad in cenjena komorna glasbenika v družbi domačega kiparja in ljubiteljskega igralca Franja Funklja – Frenka. Na kaj se bo tolklo, kaj bo vibriralo, ali se bo zvĳalo ali varilo, boste izvedeli Pri Didĳu.
Simon Klavžar – tolkala,
Jože Bogolin – tolkala,
Franjo Funkelj – Frenk – kipar.
Vstopnice: 12 EUR, učenci, dĳaki in študentje: brezplačno.
Informacĳe in rezervacija vstopnic: Center za kulturne prireditve, 03 758 04 37,
FB: Center za kulturne prireditve Slovenske Konjice.
Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19
Foto: Franjo Funkelj – Frenk, foto: arhiv; Drumartica, foto: arhiv

LJD ENSEMBLE – MILAN LAMOVEC – DIDI
2021-09-30 19:00 - 21:00 | Dom kulture Slovenske Konjice, Pri Didiju, Mestni trg 4, Slovenske Konjice, 3210, Slovenija
ČETRTEK, 30. SEPTEMBER 2021, 19.00
DOM KULTURE SLOVENSKE KONJICE, PRI DIDIJU
Uvodni koncert cikla Pri Didĳu bo posvečen domačima umetnikoma, ki osmišljata novi cikel koncertov. Ti se bodo odvili v ateljeju Milana Lamovca – Didĳa, ki bo na prvem dogodku tudi sam sodeloval s svojim ustvarjanjem, sam koncert pa bo del njegove razstave. Idejni vodja cikla Luka Juhart, bo na uvodnem koncertu zaigral skupaj s svojima kolegoma Milkom Lazarjem in Matjažem Drevenškom. Trio LJD Ensemble se posveča večinoma avtorski glasbi vseh treh članov za redko slišano kombinacĳo inštrumentov različnih saksofonov, akordeona in čembala.
Luka Juhart – akordeon,
Milko Lazar – čembalo,
Matjaž Drevenšek – saksofoni,
Milan Lamovec – Didi – slikar.
Vstopnice: 12 EUR, učenci, dĳaki in študentje: brezplačno.
Informacĳe in rezervacija vstopnic: Center za kulturne prireditve, 03 758 04 37,
FB: Center za kulturne prireditve Slovenske Konjice.
Dogodek bo izveden v skladu z aktualnimi ukrepi proti širitvi epidemije korona virusa na dan koncerta. To vključuje obveznosti in omejitve tako na strani organizatorja (omejitev obiskovalcev, zagotavljanje razdalje …) kot tudi udeležencev (PCT pogoj, uporaba maske …).
Obiskovalce prosimo, da spremljajo veljavne ukrepe: https://www.nijz.si/sl/sproscanje-ukrepov-covid-19
Foto: Luka Juhart, foto: Andrej Grilc; Matjaž Drevenšek, foto: arhiv; Milko Lazar, foto: Tone Stojko; Milan Lamovec – Didi, foto: arhiv

Jeannette
2021-08-21 21:00 - 23:00 | Stari trg, Slovenske Konjice
SOBOTA, 21. AVGUST 2021, 21.00
STARI TRG, SLOVENSKE KONJICE
Jeannette so harmonika, kitara, bobni, bas in glas mahnjeni na vintage zvok in nalezljivi swing, ki vabi na ples! Njihov glasbeni stil bi lahko opisali kot noir jazz, saj se radi predajajo temačnim, molovskim temam in kriminalnim srcezlomom.
Igrajo šanson, gypsy jazz, blues in rokenrol. Poleg avtorskih skladb repertoar zajema priredbe v Jeannette preobleki – od sanjavih večerov v Moskvi do rožnatega življenja v Parizu, kot ga vidi zaljubljena Edith Piaf.
Skupina aktivno deluje od leta 2013. Njihova avtorska skladba Permanentno moj je bila izbrana za kompilacĳo Zabavni izbor Nika Records 2017 in nagrajena s snemanjem videospota na natečaju Spotvizĳa 2018.
Zadnje obdobje delajo na avtorskem materialu, nekatere nove skladbe boste lahko slišali na koncertu!
Barbara Rehar – vokal,
Sandi Kampuš – bobni,
Alan Haidar – kitara,
Aleš Boroš Barni – bas kitara,
Andrej Kos – harmonika.
Vstop prost! Informacĳe: Center za kulturne prireditve, 03 758 04 37,
FB: Center za kulturne prireditve Slovenske Konjice.
Foto: Iztok Kurnik

Sejem knjig v Zrečah
2021-08-13 10:00 - 15:00
Sejem brezplačnih rabljenih knjig, v petek, 13. avgusta, med 10.00 in 15.00 pred vhodom v Knjižnico Zreče.
Vabljeni!

Nina Pušlar
2021-08-07 20:30 - 22:30 | Žička Kartuzija, Slovenia
PETEK, 7. AVGUST 2021, 20.30
ŽIČKA KARTUZIJA
NINA PUŠLAR
Nina Pušlar, ena najbolj priljubljenih slovenskih pevk, prihaja v Žičko kartuzijo z odličnim bendom in prav takšnimi skladbami. Ninini nastopi slovijo kot zgodbe, ki stojijo na vrhunski glasbeni in pevski izvedbi, prepojene s čustvi in velikimi odmerki pozitivne energije. V začetku leta je praznovala 15 let glasbenega delovanja, nastajajo nove pesmi in z njimi 7. studijski album.
Več o Nini Pušlar na www.ninapuslar.com!
Vstopnice: 25 €.
Na voljo je omejeno število sedišč, zato pohitite z nakupom in si zagotovite svojo vstopnico.
Na prireditvi se vsi ravnamo po navodilih NIJZ. Za obisk dogodka velja PCT pogoj.
Informacije in nakup vstopnic: Center za kulturne prireditve Slovenske Konjice, 03 758 04 37.
FB: Center za kulturne prireditve Slovenske Konjice.

ÊDNA
2021-08-06 21:00 - 23:00 | Stari trg, Slovenske Konjice
SOBOTA, 7. AVGUST 2021, 21.00
STARI TRG , SLOVENSKE KONJICE
Mladi izkušeni glasbeniki iz Prekmurja in Štajerske nam ponujajo pisano paleto križanja tradicionalnih ljudskih pesmi iz Prekmurja in Porabja. V svojem slogu preoblačijo tradicionalno z mešanico svetovne glasbe, jazz kabareta, swinga, latino ritmike, popa.
Svojo glasbo je Êdna predstavila v slovenskem paviljonu na svetovni razstavi EXPO v Milanu (2015), na Mednarodnem festivalu noči v Stari Ljubljani (2015), festivalu GODIBODI (2019), festivalu Lent (2019), Jenamena festu (2018), Soboškem poletju (2019), večkrat pa tudi v Porabju (Monoštru) in v Avstriji.

Tjaša Cigut – vokal, klavir,
Luka Sraka – kitara, spremljevalni vokal,
Luka Ščavničar – kontrabas, spremljevalni vokal,
Jasmina Dajčman – saksofon, spremljevalni vokal,
Blaž Korez – tolkala.

Vstop prost! Informacije: Center za kulturne prireditve, 03 758 04 37,
FB: Center za kulturne prireditve Slovenske Konjice.
Foto: arhiv

Vudlenderji
2021-07-31 21:00 - 23:00 | Stari trg, Slovenske Konjice
SOBOTA, 31. JULIJ 2021, 21.00
STARI TRG, SLOVENSKE KONJICE
Skupina Vudlenderji vas bo popeljala skozi edinstveno glasbeno pokrajino z naborom lastnih avtorskih skladb. Te na eni strani sprožajo izbruhe nostalgĳe po zlatih časih zimzelenih melodĳ in swinga, na drugi strani pa navdajajo z občutkom svežine in hudomušnosti, čemur botruje široka paleta izvirnih domislic, ki vas zagotovo ne bodo pustile praznih.
Skupino Vudlenderji sestavljajo profesionalni glasbeniki, z izkušnjami tako na področju klasične glasbe kot tudi jazza in zabavne glasbe. Ustanovljena je bila s ciljem ustvarjanja in poustvarjanja kvalitetnih skladb v slovenskem jeziku. Leta 2017 so se Vudlenderji predstavili na Melodĳah morja in sonca, si leto kasneje kot zmagovalci prislužili snemanje spota na Sazasovem natečaju Spotvizĳa, v letu 2019 pa se uvrstili na Slovensko popevko, kjer so dosegli drugo mesto in nagrado za najboljše besedilo.
Maša But – vokal,
Tomaž Hostnik – klavir,
Gregor Hrovat – tolkala,
Matic Plemenitaš – kitara,
Žiga Vešligaj – saksofon,
Jaka Krušič – bas kitara.
Vstop prost! Informacĳe: Center za kulturne prireditve, 03 758 04 37,
FB: Center za kulturne prireditve Slovenske Konjice.
Foto: arhiv
